Αι Ειδοί του Μαρτίου

Αι Ειδοί του Μαρτίου (αγγλ.: The Ides of March) είναι αμερικανικό πολιτικό δραματικό θρίλερ παραγωγής 2011, σε σκηνοθεσία Τζορτζ Κλούνεϊ και σενάριο του ίδιου μαζί με τους Γκραντ Χίσλοβ και Μπο Γουίλιμον. Η ταινία είναι μεταφορά του θεατρικού έργου Farragut North του Γουίλιμον. Πρωταγωνιστούν οι Τζορτζ Κλούνεϊ, Ράιαν Γκόσλινγκ, Φίλιπ Σέιμουρ Χόφμαν, Πολ Τζιαμάτι, Μαρίζα Τομέι, Τζέφρι Ράιτ και Έβαν Ρέιτσελ Γουντ.

Το Αι Ειδοί του Μαρτίου ήταν η εναρκτήρια ταινία του 68ου Φεστιβάλ Κινηματογράφου Βενετίας. Κυκλοφόρησε στους κινηματογράφους στις 7 Οκτωβρίου 2011. Απέσπασε καλές κριτικές και έλαβε τέσσερις υποψηφιότητες για Χρυσή Σφαίρα, ανάμεσά τους για Καλύτερη Ταινία - Δράμα και Σκηνοθεσία και μία υποψηφιότητα για Όσκαρ Διασκευασμένου Σεναρίου

 Πλοκή 

Ο Στίβεν Μάγιερς είναι ένας ιδανικός εκπρόσωπος τύπου για τον Κυβερνήτη Μάικ Μόρις, ο οποίος βρίσκεται σε μια μεγάλη πολιτική μάχη στο Οχάιο που μπορεί να του δώσει την ευκαιρία να κερδίσει την Δημοκρατική υποψηφιότητα για Πρόεδρος των Ηνωμένων Πολιτειών. Όταν ο αντίπαλος εκπρόσωπος προσφέρει στον Στίβεν δουλειά στην ομάδα του, ο Στίβεν δεν ενημερώνει το αφεντικό του. Καθώς η υποψηφιότητα αναμένεται να ανακοινωθεί, ο Στίβεν ανακαλύπτει ένα βρώμικο προσωπικό μυστικό που θα μπορούσε να καταστρέψει την πολιτική καριέρα του Μόρις.

 Ηθοποιοί και χαρακτήρες 
 Τζορτζ Κλούνεϊ στο ρόλο του Μάικ Μόρις
 Ράιαν Γκόσλινγκ στο ρόλο του Στίβεν Μάγιερς
 Φίλιπ Σέιμουρ Χόφμαν στο ρόλο του Πολ Ζάρα
 Πολ Τζιαμάτι στο ρόλο του Τομ Ντάφι
 Μαρίζα Τομέι στο ρόλο της Αϊντα Χόρογουιτς
 Τζέφρι Ράιτ στο ρόλο του Δημοκρατικού Γερουσιαστή  Φράνκλιν Τόμσον
 Έβαν Ρέιτσελ Γουντ στο ρόλο της Μόλι Στιρνς
 Μαξ Μινγκέλα στο ρόλο του Μπεν Χάρπεν
 Τζένιφερ Έιλ στο ρόλο της Σίντι Μόρις

 Box office 
Με προϋπολογισμό 12.500.000 δολάρια, η ταινία έκανε άνοιγμα τριημέρου στη 2η θέση 10,4 εκατομμύρια δολάρια. Συνολικά απέφερε 40,9 εκατομμύρια δολάρια στο αμερικανικό box office και 35,3 εκατομμύρια δολάρια στον υπόλοιπο κόσμο. Παγκοσμίως συγκέντρωσε 76,3 εκατομμύρια δολάρια.

 Βραβεία και υποψηφιότητες 
ΟργάνωσηΚατηγορίαΥποψήφιοςΑποτέλεσμαΠαραπομπή Όσκαρ  Προσαρμοσμένο Σενάριο Τζορτζ Κλούνεϊ, Γκραντ Χίσλοβ & Μπο ΓουίλιμονυποψηφιότηταΧρυσές Σφαίρες  Καλύτερη Ταινία - Δράμα   υποψηφιότητα Σκηνοθεσία  Τζορτζ Κλούνεϊ  υποψηφιότητα Σενάριο  Τζορτζ Κλούνεϊ, Γκραντ Χίσλοβ & Μπο Γουίλιμον  υποψηφιότητα Α' Ανδρικού Ρόλου - Δράμα  Ράιαν Γκόσλινγκ  υποψηφιότηταBAFTA Β' Ανδρικού Ρόλου Φίλιπ Σέιμουρ Χόφμαν  υποψηφιότητα Διασκευασμένο Σενάριο Τζορτζ Κλούνεϊ, Γκραντ Χίσλοβ & Μπο Γουίλιμον  υποψηφιότητα

 Παραπομπές 

 Εξωτερικοί σύνδεσμοι 
 Επίσημη ιστοσελίδα

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2011
Κατηγορία:Ταινίες παραγωγής Columbia Pictures
Κατηγορία:Αμερικανικές πολιτικές δραματικές ταινίες
Κατηγορία:Αγγλόφωνες ταινίες
Κατηγορία:Αμερικανικές πολιτικές θρίλερ ταινίες
Κατηγορία:Ταινίες με μουσική σύνθεση Αλεξάντρ Ντεσπλά
Κατηγορία:Ταινίες γυρισμένες στο Μίσιγκαν
Κατηγορία:Ταινίες γυρισμένες στο Οχάιο
Κατηγορία:Ταινίες βασισμένες σε θεατρικά έργα